**НАРОДНО ЧИТАЛИЩЕ “ НАУКА – 1905 Г. “**

**С.ШАНОВО, ОБЩИНА МЪГЛИЖ**

**Програма за дейността на НЧ “Наука – 1905 г.” за 2022 г.**

1. **ЦЕЛИ И ЗАДАЧИ НА ЧИТАЛИЩЕТО**

Целите на читалището са да задоволява потребностите на населението свързани с културните, информационни, социални и граждански функции.

1.Развитие и обогатяване на културния живот, социалната и образователната дейност в населеното място

2. Запазване на местни и национални обичаи и традиции

3. Разширяване на знанията на гражданите и приобщаването им към

ценностите и постиженията на науката, изкуството и културата

4. Възпитаване и утвърждаване на националното самосъзнание

5.Осигуряване на достъп до информация

За постигане на целите си читалището извършва дейности, като:

1.Уреждане и поддържане на библиотека

2.Развитие и подпомагане на любителското художествено творчество и стимулиране на млади таланти

3.Организиране на празненства, концерти, чествания и други дейности насочени към местното население

4.Събиране и разпространяване на знания за родния край;

5.Предоставяне на компютърни и интернет услуги;

1. **ДЕЙНОСТИ ЗА ОСЪЩЕСТВЯВАНЕ НА ПОСТАВЕНИТЕ**

**ЦЕЛИ И ЗАДАЧИ**

**1. Библиотечна дейност**

В ЗНЧ библиотечната дейност е посочена като основна функция на читалището. В библиотеката се събират, обработват и съхраняват библиотечни и информационни материали,които се предоставят за обществено ползване. Библиотеката осигурява свободен достъп за своите читатели

Библиотечната дейност е насочена към:

- превръщане на библиотеката в център на духовно и информационно средище

- попълване и обновяване на библиотечния фонд с нови интересни заглавия чрез участие с проекти в програми на Министерството на културата,дарения,покупка

- задоволяване потребностите на читателите

- обособяване на тематични кътове

**2. Развитие на любителското художествено творчество**

Съществена част от дейността на читалището е грижата за разширяване и развитие на любителското художествено творчество. Читалището се явява като мост между миналото и съвремието. Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите. Чрез тази дейност читалището ще работи за привличане и на по-млади хора към читалищните самодейни колективи, както и за осмисляне свободното време на децата през лятната ваканция.Участниците в любителските художествени състави, идващи напълно доброволно ще задоволяват определени свои потребности, а активното им участие във фестивали, конкурси, събори ще са критерий за добре свършена работа, за приобщаване на талантите и тяхната реализация и насърчаване на техния труд.

Постоянно действащи колективи:

- фолклорна певческа група

- фолклорна танцова група

- група за стари градски песни

Временно действащи групи:

- лазарска група

- група за художествено слово

- театрална група

**3. Планирани мероприятия**

**ЯНУАРИ**

1. Пресъздаване на обичая “ Бабинден ” – съвместна проява на читалищните самодейци и членовете на ПК “Надежда”,

**ФЕВРУАРИ**

1. Празнуване на Трифон Зарезан
2. Честване на годишнината от смъртта на Апостола на свободата Васил Левски

**МАРТ**

1. 01.03.- Ден на самодееца – празник с всички самодейци; Организиране на работилница за децата, които собственоръчно да изработят мартеници
2. 03.03. – Национален празник на страната – организирано посещение на Мемориалния комплекс “Бранителите на Стара Загора”
3. 06.03. – Сирни заговезни – палене на заговезнишки огън,песни и хора край огъня
4. 08.03. - забавна програма по случай Международния ден на жената
5. Организирано посещение на театрална постановка в драматичен театър “Гео Милев” гр. Стара Загора
6. 22.03. – излет в гората за посрещане на Първа пролет

**АПРИЛ**

1. 01.04. - Общински фестивал на хумора и сатирата в с. Юлиево – участие на нашите самодейни групи
2. 16.04. – Лазаровден – лазаруване из селото
3. Организиране на работилница с децата за изработване на великденска украса

**МАЙ**

1. 06.05. - Гергьовденски празник
2. 09.05. – Полагане на венци и цветя на паметника на загиналите във Втората световна война
3. 24.05. – Ден на славянската писменност и култура – празнична програма

**ЮНИ**

1. 02.06. - честване годишнина от гибелта на Христо Ботев

2. 24.06. – Еньовден Излет за бране на билки

3. Участия в национални фолклорни фестивали

4. Откриване на жътвената кампания с ритуал “Зажънване”

**ЮЛИ -АВГУСТ**

1. Лятна работа с децата
2. Участие на самодейците в Националния тракийски събор “Богородична стъпка” на Старозагорски минерални бани

и във фестивала “Усукано по килифарски” в гр. Килифарево

**СЕПТЕМВРИ**

1. 06.09. - честване на Съединението на Княжество България и Източна Румелия
2. 22.09. - честване Деня на независимостта

**ОКТОМВРИ**

1. 26.10. – Димитровден - празник на селото

Водосвет, музикална програма,празнично хоро

**НОЕМВРИ**

1. 01.11. – Ден на народните будители – програма с учениците

**ДЕКЕМВРИ**

1. Коледно-новогодишна програма с участието на ученици и самодейци
2. **ФИНАНСОВА И СТОПАНСКА ДЕЙНОСТ**

1.Читалището се финансира от следните източници:

- субсидия от държавния бюджет

- членски внос

- дарения

- рента

- проекти

2.Приходите от членски внос, дарения и др. се заприходяват чрез издаване на квитанция от квитанционната книга и приходния ордер

Настоящата програма за дейността на НЧ “Наука – 1905 г” с.Шаново остава отворена за изменения и допълнения

с.Шаново Изготвил: МарияДимитрова - секретар

09.11.2021 г.